b"\n_START_ARTICLE_\nFederaci\xc3\xb3 d'Associacions d'Artesans d'Oficis de Catalunya\n_START_SECTION_\nOrganitzaci\xc3\xb3\n_START_PARAGRAPH_\nLa FAAOC \xc3\xa9s l'\xc3\xbanic interlocutor v\xc3\xa0lid que t\xc3\xa9 l'Administraci\xc3\xb3 p\xc3\xbablica, i treballa conjuntament amb Artesania Catalunya. La representativitat \xc3\xa9s de tot el territori catal\xc3\xa0, amb 19 associacions dels diferents subsectors de l'artesania que hi ha a Catalunya i representant el sector professional i productiu. Tenint en compte totes les associacions que agrupa la FAAOC, es podria determinar que t\xc3\xa9 una representativitat d'entre el 70% i el 80% de les empreses que hi ha a Catalunya. Hi ha tamb\xc3\xa9 altres agrupacions, entre les quals destaquen la Federaci\xc3\xb3 de Gremis de Pintors de Catalunya i la Federaci\xc3\xb3 de Gremis de Revestiments de Guix de Catalunya._NEWLINE_Pel que fa a les associacions que actualment es troben a Catalunya, registrades com a associacions d'artesans, segons Artesania Catalunya s\xc3\xb3n un total de 65, arreu del territori catal\xc3\xa0. Hi ha associacions locals i associacions de car\xc3\xa0cter provincial o auton\xc3\xb2mic. Quant als gremis artesans registrats actualment a Catalunya, actualment (2009) se'n troben 8 arreu del territori catal\xc3\xa0, mentre que per la banda dels col\xc2\xb7legis professionals artesans, es consideren els dos que en l'actualitat estan censats dins d'Artesania Catalunya, el Col\xc2\xb7legi d'Orfebres i Joiers de Catalunya i el Col\xc2\xb7legi de Cerers de Catalunya._NEWLINE_Les dades que quantifiquen el sector s'han extret de l'enquesta anual que fa Artesania Catalunya a tots aquells que disposen del Carnet d'Artes\xc3\xa0. Segons aquestes dades, el 2009 hi ha un total de 1.427 empreses artesanes, que ocupen un total de 4.079 treballadors/artesans, d'aqu\xc3\xad que la mitjana de treballadors per empresa sigui de 2,86. Un 1% del total d'empreses ocupen el 20% dels treballadors del sector."